Dec 23,2016
పాస్‌వర్డ్‌ ఎవ్వరికీ చెప్పొద్దు: ఐటీ
ముంబయి : పన్ను చెల్లింపుదారులు తమ యూజర్‌ ఐడి, పాస్‌వర్డ్‌ను ఎవరితో పంచుకోవద్దని ఆదాయపు పన్ను శాఖ హెచ్చరించింది. ఒకవేళ ఈ వివరాలు అనధికారిక వ్యక్తుల చేతులోకి వెళ్తే చెల్లింపుదార్ల కీలక సమాచారం దుర్వినియోగానికి గురైయ్యే అవకాశం ఉందని పేర్కొంది. పాస్‌వర్డ్‌, యూజర్‌ ఐడీలలో కనీసం ఎనిమిది అక్షరాలు ఉండేలా, అందులోపూ అంకెలు, ప్రత్యేక అక్షరాలు ఉండేలా చూసుకోవాలని తెలిపింది. పన్ను చెల్లింపుదారులకు యూజర్‌ ఐడీ, పాస్‌వర్డు ఎంతో కీలకమైందని పేర్కొంది. వీటితో టిడిఎస్‌ సంబంధిత రహస్య సమాచారం, కీలకమైన డేటా దిద్దుబాటుకు గురయ్యే అవకాశముంటుందని హెచ్చరించింది. మీ ఈ-మెయిల్‌ అకౌంట్‌ ద్వారా క్రెడిట్‌, డెబిట్‌ కార్డుల కీలక సమాచారం కూడా ఇతర వ్యక్తుల చేతిల్లోకి పోయే ప్రమాదం ఉందని పేర్కొంది.
మీ స్నేహితులకు రికమెండ్ చెయ్యండి